ส่วนที่ 1

สรุป Executive Summary

บริษัท จัดการและพัฒนาทรัพยากรน้ำภาคตะวันออก จำกัด (มหาชน) (“บริษัทฯ”)
ได้จดทะเบียนจัดตั้งขึ้นในรูปของบริษัทจำกัดภายใต้ชื่อ บริษัท
จัดการและพัฒนาการทรัพยากรน้ำภาคตะวันออก จำกัด เมื่อวันที่ 15 ตุลาคม 2535
ด้วยทุนจดทะเบียนเริ่มแรก 10 ล้านบาท โดยมี กปภ. เป็น ผู้ถือหุ้น 100% การจัดตั้งบริษัทฯ
ในครั้งนั้นเป็นไปตามมติคณะรัฐมนตรีเมื่อวันที่ 12 กันยายน 2535 ที่เห็นชอบให้การประปาภูมิภาค
(กปภ.) จัดตั้งบริษัทฯ
ขึ้นเพื่อเป็นผู้รับผิดชอบการพัฒนาและดำเนินการดูแลระบบท่อส่งน้ำดิบสายหลักในพื้นที่ชายฝั่งทะเลภาคตะวันออก
ครอบคลุม พื้นที่จังหวัดชลบุรี ระยอง ฉะเชิงเทรา ปราจีนบุรี สระแก้ว จันทบุรี และตราด
ต่อมาในปี 2539 บริษัทฯ ได้แปรสภาพเป็นบริษัทมหาชน และในปี 2540
จึงได้ทำการเสนอขายหุ้นให้กับประชาชนทั่วไปและจดทะเบียนในตลาดหลักทรัพย์แห่งประเทศไทย
โดยมี กปภ. เป็นผู้ถือหุ้นรายใหญ่ใน สัดส่วนร้อยละ 44
ของทุนจดทะเบียนที่เรียกชำระแล้วก่อนการเสนอขายหุ้นสามัญ

การเติบโตของบริษัทฯ ที่มีอย่างต่อเนื่องในช่วงเวลากว่า 10 ปีที่ผ่านมา
นับเป็นความสำเร็จของบริษัทฯ และอาจกล่าวได้ว่าบริษัทฯ ถือเป็น
ต้นแบบของการแปรรูปรัฐวิสาหกิจให้กับรัฐวิสาหกิจด้านน้ำ ปัจจุบันนอกจากธุรกิจหลักของบริษัทฯ
ซึ่งคือการพัฒนาและบริหารระบบท่อส่งน้ำสายหลักในพื้นที่ชายฝั่งตะวันออก
ประกอบด้วยโครงข่ายระบบท่อส่งน้ำดิบรวม 4 โครงข่าย ในพื้นที่จังหวัดฉะเชิงเทรา ชลบุรี
และระยอง มีความยาวท่อของระบบรวมทั้งสิ้น 307 กิโลเมตรแล้ว บริษัทฯ
ยังได้ขยายธุรกิจไปยังธุรกิจที่เกี่ยวเนื่องด้านน้ำอย่างครบวงจร ไม่ว่าจะเป็นธุรกิจน้ำดื่ม น้ำประปา
บริหารจัดการระบบบำบัดน้ำเสีย การผลิตและจำหน่ายท่อและอุปกรณ์ที่เกี่ยวข้อง โดยบริษัทฯ
ได้จัดตั้งบริษัทย่อยและบริษัทในเครือเพื่อดำเนินกิจการธุรกิจที่เกี่ยวเนื่องดังนี้

+------------------+--------+------+----------------------------------+
| บริษัท             | ทุนจดท  | สัดส่ว | การประกอบธุรกิจ                    |
|                  | ะเบียนช | นการ |                                  |
|                  | ำระแล้ว | ถือหุ้น |                                  |
|                  |        |      |                                  |
|                  | ณ 30   |      |                                  |
|                  | ก.ย.48 |      |                                  |
+------------------+--------+------+----------------------------------+
| 1.  บริษัท         | 510    | 100% | ดำเนินธุรกิจด้านน้ำประปา บำบัดน้ำเสีย    |
|     ยูนิเวอร์แซล    | ล้านบาท |      | รวมถึงการสำรวจออกแบบ ก่อสร้าง       |
|     ยูทีลิตี้ส์ จำกัด   |        |      | และควบคุมงานก่อสร้าง                |
|                  |        |      | รวมทั้งให้คำปรึกษาเกี่ยวกับร            |
|                  |        |      | ะบบผลิตน้ำประปาและระบบบำบัดน้ำเสียด้วย |
+------------------+--------+------+----------------------------------+
| 2.  บริษัท โกลบอล  | 74     | 100% | ดำเนินธุรกิจผลิตและจำหน่ายน้ำดื่มแล      |
|     วอเตอร์       | ล้านบาท |      | ะเครื่องจำหน่ายน้ำแบบหยอดเหรียญอัตโนมัติ |
|     ซีสเท็มส์       |        |      |                                  |
|     คอร์ปอเรชั่น    |        |      |                                  |
|     จำกัด         |        |      |                                  |
+------------------+--------+------+----------------------------------+
| 3.  บริษัท อีสเทิร์น  | 150    | 50%  | ดำเนินธุรกิจผลิตและจำหน่ายท่อ CC-GRP   |
|     โฮบาส ไพพ์    | ล้านบาท |      | สำหรับใช้งานในกิจการน้ำดิบ น้ำดื่ม       |
|     จำกัด         |        |      | น้ำประปาและระบบรวบรวมน้ำเสีย        |
+------------------+--------+------+----------------------------------+

ผลการดำเนินงานของบริษัทฯ และบริษัทย่อย ในรอบปีงบประมาณ 2548 สุดวันที่ 30 กันยายน
2548 บริษัทฯ และบริษัทย่อยมีรายได้รวมทั้งสิ้น 2,093.57 ล้านบาท
โดยประกอบด้วยรายได้จากการจำหน่ายน้ำดิบประมาณร้อยละ 63 ธุรกิจประปาร้อยละ 11
ธุรกิจน้ำดื่มร้อยละ 10 ธุรกิจท่อ(CC-GRP) ร้อยละ 5 รายได้บริการร้อยละ 6
และรายได้อื่นๆอีกร้อยละ 3 ซึ่งรายได้รวมในปีงบประมาณ 2548 เพิ่มขึ้น 194.25
ล้านบาทจากปีงบประมาณ 2547 หรือคิดเป็นอัตราการเพิ่มร้อยละ 10.23
สาเหตุหลักมาจากการขยายตัวของความต้องการใช้น้ำดิบของภาคอุตสาหกรรมและอุปโภคบริโภคในพื้นที่จังหวัดระยองและชลบุรี
รวมทั้งการรับรู้รายได้จากธุรกิจการจำหน่ายน้ำประปา
และรายได้บริการจากโครงการลงทุนลดน้ำสูญเสียของบริษัทย่อยตามสัญญาสัมปทาน
ตลอดจนการเพิ่มประสิทธิภาพและควบคุมค่าใช้จ่ายตามกรอบงบประมาณเป็นผลให้บริษัทฯ
และบริษัทย่อยมีกำไรสุทธิรวมในปีงบประมาณ 2548 จำนวน 500.05 ล้านบาท
เพิ่มขึ้นจากปีงบประมาณ 2547เป็นจำนวน 58.74 ล้านบาท หรือคิดเป็นอัตราการเพิ่มร้อยละ13.3

นอกเหนือจากการสร้างผลตอบแทนที่ดีให้แก่ผู้ถือหุ้นแล้ว บริษัทฯ
ยังมุ่งมั่นพัฒนาระบบการจัดการให้มีคุณภาพมาตรฐานสากลและโปร่งใสภายใต้การกำกับดูแลกิจการที่ดี
ดังจะเห็นได้จากการที่สมาคมส่งเสริมสถาบันกรรมการบริษัทไทย
ได้ประกาศผลการจัดอันดับบริษัทจดทะเบียนด้านการกำกับดูแลกิจการ ซึ่งบริษัทฯ เป็น 1 ใน 93
บริษัทจดทะเบียนที่มีผลการประเมินในระดับ ดีเด่นใน Quartile ที่ 1 (Top Quartile)
รวมทั้งบริษัทฯ ได้รับการรับรองระบบคุณภาพ ISO 9001 : 2000 และได้รับรางวัลต่างๆ ได้แก่
“Disclosure Report Award 2002-2003” ต่อเนื่อง 2 ปีซ้อน, รางวัลประกาศเกียรติคุณ
“คณะกรรมการบริษัทแห่งปี ประจำปี 2545” อีกทั้งบริษัทฯ
ยังได้รับการจัดอันดับความน่าเชื่อถือทางด้านธรรมาภิบาลโดยทริส ในระดับคะแนน 7.7
ซึ่งจัดอยู่ในระดับดี และทริสเรทติ้ง
ประกาศผลยืนยันอันดับเครดิตขององค์กรและตราสารหนี้ของบริษัทฯ สำหรับปี 2548 ที่ระดับ “A+ ”
แนวโน้มอันดับเครดิต “คงที่” โดยสะท้อนถึงสถานะที่แข็งแกร่งของการประกอบการหลักในการจัดส่ง
น้ำดิบในเขตชายฝั่งทะเลภาคตะวันออก นอกจากนี้บริษัทฯ ยังให้ความสำคัญต่อชุมชน สังคม
และสิ่งแวดล้อมอย่างต่อเนื่อง จนนิตยสาร ASIA WEEK ขนานนามให้เป็น “Good Guy”
ซึ่งหมายถึงบริษัทที่เป็นมิตรกับสิ่งแวดล้อม และสำหรับด้านการกำกับดูแลกิจการที่ดี